Vil se handling fra politikerne

Østjyllands Politi har onsdag sigtet to personer på 27 og 38 år for hærværket på kirkegården.

Alligevel ser Benny Dagan gerne, at der bliver gjort mere fra politisk hold for at forhindre lignende episoder.

De seneste begivenheder skal få os til at vågne op og gøre meget mere, end der er blevet gjort indtil nu. Benny Dagan, Israels ambassadør i Danmark

- Der er brug for et stærkt svar i både Danmark og Europa. Jeg tror, der er brug for at se en national strategi og handlingsplan for at tackle og dæmme op for de antisemitiske forbrydelser.

- Meget kan løses gennem uddannelse, men der burde også være en paragraf, der specifikt ramte antisemitiske forbrydelser. Og så skal folk også vide, hvad antisemitisme er, og hvor grænsen går. Det kræver altså en indsats på flere forskellige områder. Derfor foreslår jeg, at regeringen og oppositionen sætter sig sammen og finder en løsning, sagde ambassadøren.